RO Jurnalul Ofícial al Uniunii Europene 164

32006R1010



JURNALUL OFÍCIAL AL UNIUNII EUROPENE

REGULAMENTUL (CE) NR. 1010/2006 AL COMISIEI

din 3 iulie 2006

privind unele măsuri excepționale de sprijinire a pieței în sectorul ouălor și păsărilor în unele state membre

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), în special articolul 14 alineatul (1) primul paragraf litera (b),

având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (2), în special articolul 14 alineatul (1) primul paragraf litera (b),

întrucât:

(1) Din cauza apariției gripei aviare (H5N1) în zone apropiate teritoriului Comunității începând din toamna anului 2005 și în mai multe state membre începând cu luna februarie 2006, consumul de carne de pasăre și, în cazuri restrânse, consumul de ouă a scăzut sensibil în unele state membre.

(2) Scăderea semnificativă și rapidă a nivelului de consum de carne de pasăre a determinat o scădere a prețurilor. Piața cărnii de pasăre s-a perturbat grav din această cauză.

(3) Deoarece aceste grave perturbări ale pieței sunt direct legate de pierderea încrederii consumatorului care rezultă din riscurile pentru sănătatea animală, este prin urmare justificat, la cererea statelor membre respective, să se ia măsuri excepționale de sprijinire a pieței în sensul articolului 14 din Regulamentul (CEE) nr. 2771/75 și articolului 14 din Regulamentul (CEE) nr. 2777/75, și să se acorde ajutoare care să permită compensarea unei părți din pierderile economice ocazionate de distrugerea ouălor destinate incubației sau a puilor, sacrificarea anticipată a unei părți din șeptelul reproducător, scăderea temporară a producției sau chiar sacrificarea puicuțelor care urmează să ouă, date fiind măsurile de biosecuritate impuse de anumite state membre cu titlu preventiv.

(4) Ouăle pentru incubație, transformate în produse din ouă, trebuie să facă obiectul unei compensări mai mici decât cea pentru ouăle pentru incubație distruse.

(5) Cantitățile maxime care pot face obiectul unei compensări financiare pentru fiecare din măsurile excepționale de sprijinire a pieței sunt stabilite de Comisie după examinarea cererilor statelor membre.

(6) Dispozițiile de la articolul 14 din Regulamentul (CEE) nr. 2771/75 și de la articolul 14 din Regulamentul (CEE) nr. 2777/75, care prevăd adoptarea măsurilor respective, sunt în vigoare de la 11 mai 2006. Prin urmare, ar trebui să se prevadă că prezentul regulament este, de asemenea, aplicabil începând cu această dată.

(7) Măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,

ADOPTĂ PREZENTUL REGULAMENT:

Articolul 1

(1) Distrugerea ouălor pentru incubație de la codurile NC 0407 00 11 și 0407 00 19 este considerată o măsură excepțională de sprijinire a pieței în conformitate cu articolul 14 din Regulamentul (CEE) nr. 2771/75.

(2) Pentru fiecare stat membru interesat se acordă un ajutor sub forma compensării pentru distrugerea prevăzută la alineatul (1), în limita numărului maxim de bucăți care figurează la anexa I și pentru perioada definită în anexa respectivă.

Nivelul maxim de ajutor sub forma compensării este fixat forfetar la:

(a) 0,15 EUR per ou pentru incubație pentru „pui standard” de la codul NC 0407 00 19;

(b) 0,23 EUR per ou pentru incubație pentru „pui crescuți în aer liber” de la codul NC 0407 00 19;

(c) 0,23 EUR per ou pentru incubație pentru „bibilici” de la codul NC 0407 00 19;

(d) 0,35 EUR per ou pentru incubație pentru „rațe” de la codul 0407 00 19;

(e) 0,66 EUR per ou pentru incubație pentru „curci” de la codul NC 0407 00 11;

(f) 1,20 EUR per ou pentru incubație pentru „gâște” de la codul NC 0407 00 11.

Articolul 2

(1) Transformarea ouălor pentru incubație de la codurile NC 0407 00 19 este considerată o măsură excepțională de sprijinire a pieței în conformitate cu articolul 14 din Regulamentul (CEE) nr. 2771/75.

(2) Pentru fiecare stat membru interesat se acordă un ajutor sub forma compensării pentru distrugerea prevăzută la alineatul (1), în limita numărului maxim de bucăți care figurează la anexa II și pentru perioada definită în anexa respectivă.

Nivelul maxim de ajutor sub forma compensării este egal cu cel prevăzut la articolul 1 alineatul (2), diminuat în toate cazurile cu 0,03 EUR per ou pentru incubație sau din prețul de vânzare în cazul în care acesta din urmă este mai mare de 0,03 EUR.

Articolul 3

(1) Distrugerea puilor de la codurile NC 0105 11, 0105 12 și 0105 19 este considerată o măsură excepțională de sprijinire a pieței în conformitate cu articolul 14 din Regulamentul (CEE) nr. 2777/75.

(2) Pentru fiecare stat membru interesat se acordă un ajutor sub forma compensării pentru distrugerea prevăzută la alineatul (1), în limita numărului maxim de bucăți care figurează la anexa III și pentru perioada definită în anexa respectivă.

Nivelul maxim de ajutor sub forma compensării este fixat forfetar la:

(a) 0,24 EUR per pui de „găină”;

(b) 0,40 EUR per pui de „bibilică”;

(c) 0,54 EUR per pui de „rață”;

(d) 0,85 EUR per pui de „curcă”;

(e) 1,50 EUR per pui de „gâscă”.

Articolul 4

(1) Sacrificarea anticipată cu cel puțin șase săptămâni a unei părți din șeptelul reproducător pentru a se reduce producția de ouă pentru incubație de la codurile NC 0105 92 00, 0105 93 00, 0105 99 10, 0105 99 20, 0105 99 30 și 0105 99 50 este considerată o măsură excepțională de sprijinire a pieței în conformitate cu articolul 14 din Regulamentul (CEE) nr. 2777/75 cu condiția, totuși, ca nici un animal să nu fie repus în producție pe amplasamentele respective, în această perioadă.

(2) Pentru fiecare stat membru interesat se acordă un ajutor sub forma compensării pentru distrugerea prevăzută la alineatul (1), în limita numărului maxim de animale care figurează la anexa IV și pentru perioada definită în anexa respectivă.

Nivelul maxim de ajutor sub forma compensării este fixat forfetar la:

(a) 3,2 EUR per găină reproducătoare de la codurile NC 0105 92 00 și 0105 93 00;

(b) 3,2 EUR per rață reproducătoare de la codul NC 0105 99 10;

(c) 30 EUR per gâscă reproducătoare de la codul NC 0105 99 20;

(d) 15 EUR per curcă reproducătoare de la codul NC 0105 99 30;

(e) 5 EUR per bibilică reproducătoare de la codul NC 0105 99 50.

Articolul 5

(1) Prelungirea voluntară a vidului sanitar pe o perioadă de trei săptămâni este considerată ca fiind o măsură excepțională de sprijinire a pieței în conformitate cu articolul 14 din Regulamentul (CEE) nr. 2777/75, cu condiția, totuși, ca nici un animal să nu fie repus în producție în această perioadă.

(2) Pentru fermele de păsări se acordă un ajutor sub forma compensării pentru prelungirea prevăzută la alineatul (1), per metru pătrat și per săptămână de vid sanitar care depășește trei săptămâni, pentru fiecare stat membru interesat, în limita suprafeței maxime care figurează în anexa V și pentru perioada definită în anexa respectivă.

Nivelul maxim de ajutor sub forma compensării se fixează forfetar la:

(a) 0,46 EUR/m2 și per săptămână pentru fermele de pui de carne;

(b) 0,41 EUR/m2 și per săptămână pentru fermele de curci;

(c) 0,62 EUR/m2 și per săptămână pentru fermele de rațe;

(d) 0,41 EUR/m2 și per săptămână pentru fermele de bibilici.

(3) Statele membre care au alocat deja anumite ajutoare sub forma compensării pentru suprafețele respective se asigură că sumele deja plătite la nivel național se deduc din ajutorul sub forma compensării prevăzut la alineatul (2).

Articolul 6

(1) Scăderea voluntară a producției printr-o scădere a plasării de pui pentru a diminua densitatea este considerată ca o măsură excepțională de sprijinire a pieței în conformitate cu articolul 14 din Regulamentul (CEE) nr. 2777/75.

(2) Un ajutor sub forma compensării pentru scăderea producției, prevăzut la alineatul (1), per animal produs mai puțin în raport cu un ciclu de producție normal pe fiecare amplasament de producție specific, se acordă pentru fiecare stat membru interesat, în limita numărului maxim de animale care figurează în anexa VI și pentru perioada definită în anexa respectivă.

Nivelul maxim de ajutor sub forma compensării se fixează forfetar la:

(a) 0,20 EUR/animal pentru fermele de pui de carne;

(b) 1,24 EUR/animal pentru fermele de curci;

(c) 0,75 EUR/animal pentru fermele de rațe;

(d) 0,40 EUR/animal pentru fermele de bibilici.

Articolul 7

(1) Sacrificarea anticipată a „puicuțelor care urmează să ouă” este considerată ca o măsură excepțională de sprijinire a pieței în conformitate cu articolul 14 din Regulamentul (CE) nr. 2777/75.

(2) Un ajutor sub forma compensării pentru sacrificarea prevăzută la alineatul (1) se acordă pentru fiecare stat membru interesat, în limita numărului maxim de animale care figurează în anexa VII și pentru perioada definită în anexa respectivă.

Nivelul maxim de ajutor sub forma compensării se fixează forfetar la 3,2 EUR/puicuță „care urmează să ouă”.

Articolul 8

Statele membre care au comunicat Comisiei sume pentru ajutoarele parțiale sub forma compensării, mai mici decât sumele maxime prevăzute la articolele 1–7, trebuie să se limiteze la sumele pe care le-au comunicat.

Articolul 9

Faptul generator al cursului de schimb pentru ajutoarele menționate de prezentul regulament este prima zi lucrătoare din luna mai 2006.

Cursul de schimb care trebuie utilizat este ultimul curs de schimb stabilit de Banca Centrală Europeană, care precede data faptului generator.

Articolul 10

Cheltuielile efectuate de statele membre în conformitate cu plățile menționate la articolele 1 – 7 sunt eligibile pentru finanțarea comunitară, în condițiile prevăzute la articolul 14 din Regulamentul (CEE) nr. 2771/75 și la articolul 14 din Regulamentul (CEE) nr. 2777/75, doar în cazul în care statele membre efectuează plățile către beneficiari până la 31 decembrie 2006.

Articolul 11

Prezentul regulament intră în vigoare la data publicării în Jurnalul Oficial al Uniunii Europene.

Se aplică de la 11 mai 2006.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 3 iulie 2006. Pentru Comisie Mariann FISCHER BOEL Membru al Comisiei

(1) JO L 282, 1.11.1975, p. 49. Regulament, astfel cum a fost modificat ultima dată prin Regulamentul (CE) nr. 679/2006 (JO L 119, 4.5.2006, p. 1).

(2) JO L 282, 1.11.1975, p. 77. Regulament, astfel cum a fost modificat ultima dată prin Regulamentul (CE) nr. 679/2006.

ANEXA I Numărul maxim de ouă destinate incubației per stat membru Pui standard Pui etichetă Bibilică Curcă Rață Gâscă Perioada de aplicare BE — — — — — — — CZ 19 522 800 — — 126 515 587 034 25 181 2/2006-4/2006 DK — — — — — — — DE — — — — — 1 500 000 1/2006-4/2006 EE — — — — — — — EL 15 975 000 — — 200 000 — — 10/2005-4/2006 ES 7 800 000 — — — — — 10/2005–4/2006 FR 60 000 000 21 450 000 4 166 000 4 960 000 2 663 000 — 12/2005-4/2006 IE — — — 400 000 170 000 — 1/2006-4/2006 IT 5 635 600 — 413 300 195 600 35 550 17 800 9/2005-4/2006 CY 442 000 — — — — — 10/2005-4/2006 LV — — — — — — — LT — — — — — — — LU — — — — — — — HU 12 705 000 — — — — — 11/2005-4/2006 MT — — — — — — — NL — — — — — — — AT 2 500 000 — — — — — 1/2006-4/2006 PL 2 141 098 — — — 621 586 77 029 10/2005-4/2006 PT 6 000 000 — — — — — 10/2005-3/2006 SI — — — — — — — SK — — — — — — — FI — — — — — — — SE — — — — — — — UK — — — — — — —

ANEXA II Numărul maxim de ouă pentru incubație transformate per stat membru Pui Perioada de aplicare BE — — CZ — — DK — — DE — — EE — — EL — — ES 1 800 000 10/2005-4/2006 FR — — IE — — IT 16 364 500 9/2005-4/2006 CY — — LV — — LT — — LU — — HU 8 390 000 11/2005-4/2006 MT — — NL 25 000 000 12/2005-4/2006 AT — — PL 64 594 006 10/2005-4/2006 PT — — SI — — SK 1 145 000 10/2005-4/2006 FI — — SE — — UK — —

ANEXA III Numărul maxim de pui per stat membru Pui Bibilică Curcă Rață Gâscă Perioada de aplicare BE — — — — — — CZ — — — — — — DK — — — — — — DE — — — — — — EE — — — — — — EL 4 138 440 — 10 000 — — 10/2005-4/2006 ES — — — — — — FR — — — — — — IE — — — — — — IT 13 537 800 894 200 147 200 89 000 44 500 9/2005-4/2006 CY 143 725 — — — — 10/2005-4/2006 LV — — — — — — LT — — — — — — LU — — — — — — HU 2 000 000 — — — — 11/2005-4/2006 MT — — — — — — NL — — — — — — AT — — — — — — PL — — — — — — PT 4 000 000 — — — — 10/2005-3/2006 SI — — — — — — SK — — — — — — FI — — — — — — SE — — — — — — UK — — — — — —

ANEXA IV Numărul maxim de animale reproducătoare abatorizate per stat membru Pui Bibilică Curcă Rață Gâscă Perioada de aplicare BE — — — — — — CZ 635 000 — 11 000 10 000 20 000 2/2006-4/2006 DK — — — — — — DE — — — — 40 000 1/2006-4/2006 EE — — — — — — EL 454 300 — 16 000 — — 10/2005-4/2006 ES 151 000 — — — — 10/2005-11/2005 FR 1 400 000 60 000 130 000 60 000 — 1/2006-4/2006 IE 94 500 — — 9 100 — 1/2006-4/2006 IT 1 746 000 10 700 41 800 2 200 1 250 9/2005-4/2006 CY — — — — — — LV — — — — — — LT — — — — — — LU — — — — — — HU 55 000 — — — — 11/2005-4/2006 MT — — — — — — NL 1 293 750 — — — — 12/2005-4/2006 AT — — — — — — PL 1 060 109 — — — — 10/2005-4/2006 PT 300 000 — — — — 10/2005-3/2006 SI — — — — — — SK 22 000 — — — — 10/2005-4/2006 FI — — — — — — SE — — — — — — UK — — — — — —

ANEXA V Număr maxim de m2 și de săptămâni per stat membru Pui Bibilică Curcă Rață Perioada de aplicare BE — — — — — CZ — — — — — DK — — — — — DE — — — — — EE — — — — — EL 2 350 000 — — 7 săptămâni, între 10/2005-04/2006 ES — — — — — FR 2 200 000 — — — 16 săptămâni, între 10/2005-04/2006 IE — — — — — IT — — — — — CY — — — — — LV — — — — — LT — — — — — LU — — — — — HU 203 178 — 30 000 15 000 16 săptămâni, între 11/2005-04/2006 MT — — — — — NL — — — — — AT — — — — — PL — — — — — PT 489 130 — — — 4 săptămâni, între 10/2005-03/2006 SI — — — — — SK — — — — — FI — — — — — SE — — — — — UK — — — — —

ANEXA VI Numărul maxim de animale per stat membru Pui Bibilică Curcă Rață Perioada de aplicare BE — — — — CZ 9 180 000 — 70 000 300 000 2/2006-4/2006 DK — — — — — DE — — — — — EE — — — — — EL — — — — — ES 15 000 000 — — — 10/2005-3/2006 FR — — — — — IE 2 000 000 — 439 000 350 000 1/2006-4/2006 IT — — — — — CY 2 626 075 — — — 11/2005-4/2006 LV — — — — — LT — — — — — LU — — — — — HU MT — — — — — NL 23 000 000 — — — 12/2005-4/2006 AT 4 500 000 — — — 10/2005-4/2006 PL — — — — — PT — — — — — SI — — — — — SK 4 734 800 — — — 10/2005-4/2006 FI — — — — — SE — — — — — UK — — — — —